**1.Projekt rövid bemutatása**

A beavatkozás célja, hogy Tiszanána település „Lépések Tiszanánán a szegregátumban élők életminőségének javításáért” EFOP1.6.2. Szegregált élethelyzetek felszámolása komplex programokkal (ESZA) pályázatának beavatkozásait egészítse ki • a lakhatási beruházások támogatásával, miszerint új és felújított szociális bérlakások keletkeznek, • Csillag szolgáltatóház az érintett szegregátumon kívüli és • Csillag szolgáltató pont a fejlesztésre kijelölt szegregátumon belüli biztosításával, szolgáltatásainak nyújtásával. A megvalósuló lakhatási célú beruházások a társadalmi integrációt szolgálják a településen belül. Hozzájárulnak a peremre került egyéneknek és közösségeknek a település többségi társadalmához történő fizikai és társadalmi integrációjához. Cél az is, hogy egyidejűleg csökkenjenek a szegregációs, az elszigetelődéshez és a kirekesztődéshez vezető események és jelenségek. A történelmileg kialakult társadalmi egyenlőtlenségek csökkentése érdekében komplex, megfelelően felkészített szakemberek bevonásával zajló, összehangolt és folyamat-támogatással kísért beavatkozások szükségesek. A tervezett fejlesztés hozzájárul a település szociális bérlakás állományának növeléséhez. Ezzel a településkép is javul, hiszen egy szegregátumból érkeznek lakók ezekbe, rosszabb minőségű ingatlanokat hátrahagyva. Így javulnak a célcsoport lakhatási feltételei. A fejlesztés hat új lakás megépítésével és egy épület felújításával valósul meg. A lakások kialakítása során fontos, hogy a tervezés fázisától fogva összeegyeztetésre kerülnek az infrastrukturális fejlesztési elemek az egyéni és családi lakhatási fenntartási képességekkel. Ezáltal kapcsolódik a projekt az EFOP 1.6.2-16 intézkedés helyi megvalósításához is, mert az ott megtervezett egyéni és családi fejlesztési tervek segítik a lakhatási, fenntartási képességeket is. Ugyancsak fontos kapcsolódás a közösségi célú szolgáltató központ a Csillagház programokkal történő szolgáltatása, és a szegregátum területén kialakítandó Csillagpont szolgáltatásai a rászorulóknak. Ezek működése, a település és a szegregált terület településképi javulása hozzájárul a deszegregációs folyamatokhoz. Cél, hogy a település, illetve a településrész minden lakosa számára elérhetőek legyenek a lakókörnyezet javítását célzó beruházások által létrejött közösségi terek. Az EFOP 1.6.2-16 intézkedés céljai, tevékenységei, szolgáltatásai, pedig javítják egyrészt a település lakosai közötti integrációt, illetve a célcsoport fejlődését. A fejlesztés úgy kerül megvalósításra, hogy a komfortfokozat javulása jelentős fenntartási költségemelkedéssel ne járjon. A beavatkozás következtében az EFOP 1.6.2-16 keretében fejlesztésbe vont szegregátum infrastrukturális ellátottsága, a lakóházainak minősége javul, a fizikai szegregáció enyhül, és a megvalósuló tevékenységek - melyek a munkaerő-piaci reintegrációt, a közösség fejlesztését, az egészségügyi állapotok javulását támogatják. Ezért a társadalmi leszakadás mérséklődik. Olyan közösségfejlesztési, oktatási, egészségügyi, képzési és foglalkoztatási elemek valósulnak meg amelyek az egyéni és a közösségi fejlesztéseken keresztül a településrészen élő teljes lakosságot bevonása a programokba, így a lakhatási beruházások és az EFOP 1.6.2-16 tevékenységei mindannyiunkat érintik.